open-index/open-wikipedia-markdown huggingface dataset:
Deskriptiivinen etiikka

**Deskriptiivinen etiikka** eli **kuvaileva etiikka** on yksi etiikan osa-alueista, joka kuvailee moraalisia instituutioita ja moraaliteorioita sekä arvioi niiden sisäistä perusteltavuutta. Deskriptiivinen etiikka ei pyri tarjoamaan eettisiä ratkaisuja kuten normatiivinen etiikka, vaan välineitä eettisiin ratkaisuihin. Deskriptiivisessä etiikassa tavoitellaan neutraaliutta. Metaetiikka ja deskriptiivinen etiikka ovat käsitteellisesti lähellä toisiaan. On kiistanalaista, voidaanko moraalifilosofiassa normatiivista ja deskriptiivistä etiikkaa erottaa kokonaan toisistaan, koska pelkkään asioiden kuvaukseenkin voidaan katsoa kuuluvan normatiivisia elementtejä.

Deskriptiivinen etiikka voidaan jakaa moraalin tieteelliseen tutkimukseen sekä käsitteelliseen tutkimukseen. Deskriptiivinen tieteellinen tutkimus keskittyy usein moraalikäyttäytymisen kuvailuun ja selittämiseen, kun taas käsitteellinen tutkimus kattaa moraalifilosofian etiikan perimmäisten käsitteiden kuten esimerkiksi hyveen, hyvän, pahan tai oikeudenmukaisuuden erittelyn.

## Katso myös
* Etiikka
* Metaetiikka
* Moraali
* Moraalipsykologia
* Normatiivinen etiikka

## Lähteet
Akerselva

**Akerselven** on Oslon läpi virtaava vajaan kymmenen kilometrin pituinen joki Norjassa. Akerselven saa alkunsa Maridalsvannet-järvestä ja virtaa läpi Nordre Akerin, Sagenen, Grünerløkkan ja Oslon keskustan ja laskee Bjørvikaan.

Aiemmin monet teollisuuslaitokset käyttivät hyödykseen joen virtausta ja jopa 149 metrin korkeuseroa. Nykyään joenvarren alueet ovat modernien sisällöntuotantoyritysten kansoittamia. Esimerkiksi Sagenessa on Norjan yleisradion toimitiloja.

Joen ranta on pääosin puistojen ympäröimä ja sen vartta pitkin kulkevat polut ovat suosittua ulkoilualuetta. Vuonna 2011 kaupungin vedenpuhdistamosta vuoti jokeen 6000 litraa klooria, minkä seurauksena sen kaikki kalat kuolivat. Jokeen istutettiin satojatuhansia kalanpoikasia ja vuonna 2015 vapaa-ajankalastus sallittiin jälleen.

Akerselvan nimi oli aiemmin Frysja, jonka oletetaan juontuvan kuohuamista tarkoittavasta verbistä "fruse".

## Kuvia

Ankerbrua east side.jpg|Joen ylittävä Ankerin silta.
Akerselvas utløp sett mot Barcode.jpg|Akerselva laskee Bjørvikaan. Oikealla osa Barcode-taloryhmästä.
Oslo. Akerselven midterste del ved Grünerbroen - NB MS G4 0369.jpg|Jokinäkymää 1800-luvun lopussa.


## Lähteet
BTR-152

**BTR-152** () on ensimmäinen Neuvostoliitossa rakennettu panssaroitu miehistönkuljetusajoneuvo. Lyhenne BTR tulee edellä mainittua venäjäksi tarkoittavasta sanasta бронетранспортёр (*bronetransportjor*). BTR-152 otettiin käyttöön Neuvostoliiton armeijassa 1950-luvulla.

Vaunu perustui ZiS-151-kuorma-auton alustaan, johon oli lisätty viisi tonnia panssarointia. Tästä seurasi erittäin rajoitettu liikkuvuus. Ajoneuvossa oli kuusi pyörää, joista neljä vetää. Runko on kokonaan hitsattu, moottori ja vaihteisto olivat edessä. Miehistöön kuului ajajan ja kartanlukijan lisäksi jopa 17 jalkaväkimiestä, jotka nousivat vaunuun takaa.

Uudempi versio, BTR-152B, tuli palvelukseen vuonna 1951. Uusi malli korjasi edellisen epäkohtia, kuten avoimen katon ja huonon liikkuvuuden. Uudessa mallissa oli vinssi edessä, ja renkaiden paineita voitiin säätää maastoliikkuvuuden parantamiseksi.

Parannuksista huolimatta BTR-152 oli vain halpa ajoneuvo armeijan liikkuvuuden parantamiseksi kunnes sopivampi ajoneuvo saataisiin kehitettyä. Muunnoksiin kuuluvat komentoajoneuvo ja versiot aseistettuina kahdella 14,5&nbsp;mm konekiväärillä ja kahdella 23&nbsp;mm ilmatorjuntatykillä.

Tuotanto loppui vuoden 1962 alussa ja Neuvostoliitossa vaunun korvasi BTR-60-sarja. Komentovaunuina ajoneuvo jäi kuitenkin käyttöön 1980-luvulle asti. Sitä ovat myös käyttäneet useat Varsovan liiton ja muut maat, kuten Afganistan, Albania, Algeria, Bulgaria, Kamputsia, Kiina (tyyppi 56 miehistönkuljetusvaunu), Kongo, Kuuba, Egypti, Intia, Iran, Irak, Pohjois-Korea, Syyria ja muut. Myös Israel käytti sotasaaliiksi saamiaan vaunuja.

## Lähteet
* 

## Katso myös
* OT-810

## Aiheesta muualla
Norwich

**Norwich** ['nɒrɪdʒ, 'nɒrɪtʃ] on noin  asukkaan katedraalikaupunki *(city)* ja hallintopiiri Norfolkin kreivikunnassa Itä-Englannissa, noin 160 kilometriä Lontoosta koilliseen. Se sijaitsee Wensumjoen varrella, vähän matkan päässä kohdasta, jossa Wensum laskee Yarejokeen. Norwichia ympäröivällä kaupunkialueella asuu yhteensä noin  ihmistä.

Norwichin historia alkaa jo roomalaisajoilta. Silloin maanpinta oli alempana, ja kaupunkiin pääsi helposti rannikolta jokea pitkin. Normannivalloituksen aikaan vuonna 1066 Norwich oli maan toiseksi suurin kaupunki. Rautatieyhteys  Norwichistä Great Yarmouthiin avattiin vuonna 1844, ja Lontoon rata valmistui 1846. Victoria Station avattiin vuonna 1849 ja City Station vuonna 1882. Kaupungissa sijaitsee Norwichin tuomiokirkko.

Kaupungista kotoisin oleva jalkapallojoukkue Norwich City FC pelaa Englannin mestaruussarjassa.

## Ystävyyskaupungit
*  Rouen, Ranska
*  Koblenz, Saksa
*  Novi Sad, Serbia
*  El Viejo, Nicaragua

Lähde:

## Lähteet

## Aiheesta muualla
Nummenharju

**Nummenharju** on asuinalue Tuusulassa. Se sijaitsee kilometrin päässä Hyrylästä pohjoiseen. Nummenharjua rakennettiin 1990-luvun loppupuolella entiselle soranottopaikalle, ja siellä pidettiin asuntomessut vuonna 2000. Se on Tuusulan kalleinta asuinaluetta ja koostuu lähinnä omakotitaloista.  

Elokuvassa *[[Nousukausi (elokuva)|Nousukausi]]* alue esitti elokuvan päähenkilöiden Jannen ja Katrin asuinpaikkaa Espoon Westendissä. 

## Lähteet
Nubian aavikko

**Nubian aavikko** on Afrikassa Koillis-Sudanissa sijaitseva aavikko, joka on 407&nbsp;000 neliökilometrin suuruinen alue Niilin ja Punaisenmeren välillä. Tällä aavikolla ei ole käytännössä lainkaan sadetta ja keitaita. Nubian aavikon hiekkakivitasangolla on runsaasti kohti Niiliä suuntaavia kuivia jokiuomia, wadeja, jotka eivät ulotu Niiliin asti.

Aavikolle levisivät 80 tonnia painaneen asteroidin jäänteet sen räjähdettyä 37 kilometrin korkeudessa lokakuussa 2008.

## Katso myös
* Arabian aavikko (Egypti)

## Lähteet

## Aiheesta muualla
* BBC: Sabu-Jaddi : The site revealing the Sahara's verdant past
Umberto Tozzi

**Umberto Tozzi** (s. 4. maaliskuuta 1952 Torino) on italialainen poplaulaja. Hän aloitti uransa vuonna 1968 16-vuotiaana yhtyeessä Off Sound. Ensimmäisen albuminsa *Donna amante mia* Tozzi julkaisi vuonna 1976. Vuonna 1977 Tozzi julkaisi kappaleen ”Ti amo”, joka vietti useita viikkoja listaykkösenä. Vuonna 1987 Tozzi osallistui Eurovision laulukilpailuihin kappaleella ”Gente di mare” ja sijoittui kolmanneksi.

## Diskografia
* *Donna amante mia* (1976)
* *È nell’aria … ti amo* (1977)
* *Tu* (1978)
* *Gloria* (1979)
* *Tozzi* (1980)
* *In concerto* (1980 — Live)
* *Notte rosa* (1981)
* *Eva* (1982)
* *Hurrah* (1984)
* *Minuti di un’eternità* (1987 — Greatest hits)
* *Invisibile* (1987)
* *The Royal Albert Hall* (1988 — Live)
* *Gli altri siamo noi* (1991)
* *Le mie canzoni* (1991 — Greatest hits)
* *Equivocando* (1994)
* *Il grido* (1996)
* *Aria e cielo* (1997)
* *Bagaglio a mano* (1999 — Greatest hits)
* *Un’altra vita* (2000)
* *The best of* (2002 — Greatest hits)
* *Le parole* (2005)
* *Heterogene* (2006)
* *Tozzi Masini* (2006)
* *Non Solo Live* (2009)
* *Superstar* (2009)

## Lähteet
Arabian niemimaan aavikot

**Arabian niemimaan aavikot** (; ) on 2&nbsp;330&nbsp;000 neliökilometrin kokoinen valtava aavikkoalue Arabian niemimaalla Lähi-idässä. Se on maailman toiseksi suurin aavikkoalue Pohjois-Afrikassa sijaitsevan Saharan jälkeen.

Aavikot ulottuvat yhteensä noin kymmenen valtion alueelle. Alue ulottuu lännestä Egyptiin kuuluvalta Siinain niemimaalta pohjoiseen Syyriaan ja Irakiin sekä etelässä Jemeniin ja idässä Omaniin. Iso osa aavikkoalueesta on Saudi-Arabian alueella.

Aavikot käsittävät Arabian niemimaan sisäosissa olevia suuria hiekka-aavikoita. Niistä laajimman eli Rub al-Khalin pinta-ala on 647&nbsp;000 neliökilometriä. Alueen pohjoisosassa on suuri Nafudin (Nefudin) autiomaa. Rub al-Khalia ja Nafudia yhdistää pitkä ja kapeahko ad-Dahnan autiomaa (Dahnan käytävä).

Aavikkoalueen kohoaa kolme kulmausta kohoaa korkeammiksi vuoristoiksi: lounaisosassa Jemenissä Jabal an Nabi Shu’ayb  muodostaa aavikkoalueen korkeimman huipun (3&nbsp;665 m mpy); luoteiskulmassa Saudi-Arabian Hijazin alueen Jabal al-Lawz nousee 2&nbsp;580 metriin; ja aavikon kaakkoiskulmalla Omanissa Hajarvuoriston Jabal Shams yltää 3&nbsp;035 metriin (tai 2&nbsp;980 m:iin). 

Arabian aavikkoalueen ilmasto on suurimmalta osaltaan hyvin mantereinen. Lämpötilat varsinkin päivällä ja kesällä ovat hyvin korkeita. Yöllä lämpötila laskee hyvin nopeasti, talvella nollan tuntumaan tai sen alle. Näin lämpötilan vaihtelut ovat vuodenaikojen ja vuorokauden kuluessa hyvin suuria. Rub al-Khalin sademäärä on noin 35 millimetriä vuodessa, ja ilman lämpötila saattaa kesällä kohota jopa 40–50 °C:een. Arabian aavikot ovat erittäin kuivia, koska ne sijaitsevat hepoasteilla.

Arabian aavikoilla asuu nykyään arabeja, kurdeja, turkmeeneja ja assyrialaisia. Pääkielet alueella ovat arabia, kurdi, aramea ja armenia. Aavikolla elää muun muassa hiekka-antilooppeja, hiekkakissoja, gaselleja ja sisiliskoja sekä lukuisia hyönteislajeja.

## Lähteet

## Aiheesta muualla
Nafud

**Nafud** eli **Nefud** tai **An-Nafud** (, joskus Suuri Nafud) on Arabian niemimaan toiseksi suurin, punertavasta hiekasta koostuva aavikko, joka on yhteydessä suureen Rub’ al-Khalin hiekka-aavikkoon pitkän Dahnan käytävän kautta. Arabian kielen sanan *an-nafud* merkitys on ’hiekka-aavikko’.

Arabian niemimaan pohjoisosassa sijaitsevan Nafudin pinta-ala on noin 64&nbsp;000 neliökilometriä (toisen lähteen mukaan noin 70&nbsp;000 km2) ja se on noin 900 metrin korkeudella merenpinnalta. Aavikko sijaitsee suuressa soikeassa painumassa, jonka mitat ovat 290 × 225 km. Joillakin Nafudin alankoaltailla on keitaita, varsinkin Hejazvuorten lähellä on viljelykelpoisia, paimentolaisten laiduntamisen mahdollistavia keitaita. Keitaat kuten al-Jawf ja Ha’il ovat historiallisen luoteesta Välimeren suunnalta saapuvan ja kaakkoon jatkavan karavaanireitin varrella.

Nafudin aavikko on toiminut kulkuesteenä vuosisatoja. Nafud tunnetaan äkillisistä tuulistaan. Hiekkamyrskyt ovat aikojen kuluessa kasanneet valtavia hiekkadyynejä, jotka ovat nousseet jopa 183 metriä korkeiksi. 

Ympäristöään syvemmän hiekkaisen Dahnan käytävän pituus on 1&nbsp;287 km ja leveys 24,1–80,5 km.

## Katso myös
* Arabian niemimaan aavikot
* Sakaka
* al-Jawf

## Lähteet

## Aiheesta muualla
The Scene (minisarja)

**The Scene** on suosittu jännityssarja, joka kertoo niin kutsutun warez scenen ryhmästä CPX. Sarjan on luonut Jun Group pelkästä tekemisen ilosta, ja se on ensimmäinen sarja, joka on suunnattu P2P-käyttäjille. The Scene on lisensoitu Creative Commons&nbsp;-lisenssin alle ja sitä teemalleen uskollisesti jaetaankin vapaasti (tekijöiden suostumuksella) HTTP-mirroreilla ja vertaisverkoissa.

The Scene on kuvitteellinen tarina Drosanista (Brian Sandro), joka on sekä opiskelija että yhden internetin suurimman warez-ryhmän johtaja. Brian ajautuu ongelmiin, kun hän joutuu taloudellisen tilanteensa takia myymään ryhmänsä elokuvia aasialaisille piraateille. The Scenen juoni rakentuu ryhmän kiemuraisten ongelmien ja vainoharhaisten henkilösuhteiden päälle. Juonta rakennetaan näyttämällä eri jaksoissa eri henkilöiden näyttöpäätteitä, tosin kuvakulmanvaihdoksia on turha odottaa. Erikoisen kuvaustekniikan takaa kuitenkin paljastuu nerokkaasti tehty perinteinen jännityssarja. The Scene on kerännyt yli vuoden olemassaolonsa aikana satojatuhansia katsojia yli 70 valtiosta

Sarja on kuvattu webkameralla ja työpöytää nauhoittavalla ohjelmalla (Camtasia Studio). Jakso nauhoitetaan kuvaamalla ensin IRC- ja pikaviestintäkeskustelut. Sitten näyttelijää kuvataan webcameralla tarpeeksi pitkä aika ja lopuksi kuvat yhdistetään ja elokuva pakataan XviD-videokoodekilla.

Sarjaa on tehty 21 jaksoa. Ensimmäisellä tuotantokaudella pääosaa esitti Joe Testa (Brian Sandro). Ensimmäistä kautta tuli 20 jaksoa.
Sarjan toisella kaudella pääosissa on ilmeisesti Lukai-niminen tyttö, joka joutuu kiristyksen uhriksi lähdettyään Warez sceneltä. Sarjan luoja Mitchell Reichgut on luvannut, että The Scene:stä tulee uusi jakso joka tiistai.

Sarjassa soiva taustamusiikki otetaan yleensä CNetin musiikkipalvelusta. Musiikki on joka jaksossa eri artistilta, lukuun ottamatta tunnuskappaletta (theme song), jonka esittää Maylenne. The Scenessä esiintyneitä artisteja ovat mm. Sal Boca, The Silk Demise, David Cooper, Kmotiv ja Magi.

The Scenestä on myös ehditty tekemään parodia Teh Scene.

## Aiheesta muualla
*The Scenen sivu
Great Basin

**Great Basin** (aiemmin ) on Yhdysvalloissa Kalliovuorten ja Sierra Nevadan vedenjakajien välissä sijaitseva alue, jolla ei ole mereen johtavaa laskujokea. Great Basinin alue on pääosin ylätasankoa, joka on kuivaa pensasaroa ja aavikkoa. Altaan pinta-ala on 540&nbsp;000 neliökilometriä, noin puolitoista kertaa Suomen pinta-ala. Great Basin kattaa suurimman osan Nevadasta, puolet Utahista sekä osia Kaliforniasta, Idahosta, Oregonista ja Wyomingistä. Suurimmat kaupungit alueella ovat itäinen Utahin Salt Lake City ja läntinen Nevadan Reno. Alueella on kuuma kesä, mutta hyvin kylmä talvi.

Walkerjärven etelärannalla sijaitsee Hawthornen ammusvarikko, jossa 590 neliökilometrin alueella työskentelee noin 4&nbsp;500 työntekijää. Alueella on ollut Yhdysvaltain armeijan varikkotoimintaa vuodesta 1930 lähtien.

## Lähteet
* 
### Viitteet

## Aiheesta muualla
Muutoksen vyöhyke

**Muutoksen vyöhyke** on kaupungin keskustan ja sitä ympäröivien asuinalueiden väliin jäävä alue. Termin on kehittänyt E. W. Burgess.

Muutoksen vyöhykkeellä sijaitsevien rakennusten kunto on alkuvaiheessa tyypillisesti huono. Slummit sijaitsevat monesti juuri näillä alueilla. Asunnot ovat halpoja ja yhdessä kaupungin läheisyyden kanssa ne houkuttelevat alueelle muuttajia. Uudet asukkaat puolestaan kunnostavat hankkimansa kiinteistöt, jolloin niiden arvo nousee. Kehittyvälle alueelle rakennetaan uusia rakennuksia, samalla kun vanhojen saatetaan antaa rapistua entisestään. Pikkuhiljaa alueen slummimaisuus kuitenkin häviää ja liikkeet alkavat siirtää sinne toimipisteitään. Lopulta vanha muutoksen vyöhyke yhdistyy osaksi ydinkeskustaa. Tapahtumaketju alkaa uudelleen alueilla, joihin muutoksen vyöhyke on siirtynyt ja keskusta laajenee. Muutos on erittäin hidasta ja tapahtuu kymmenien vuosien aikana.
Painted Desert

**Painted Desert** (suomeksi ’maalattu aavikko’) on Pohjois-Arizonassa Yhdysvalloissa sijaitseva vuoristoinen aavikko, jossa näkyy kallioissa värikkäitä kerrostumia, ikään kuin maalattuja. Ne ovat erityisen kauniita auringon laskiessa. Alue ulottuu Grand Canyonista Petrified Forestiin. Kerrostumat ovat triaskaudelta. Alue on navajo- ja hopi-intiaanien perinteistä aluetta.

## Aiheesta muualla
Karin Enke

**Karin Enke**, **Karin Kania-Enke**, **Karin Busch-Enke** (s. 20. kesäkuuta 1961 Dresden, Saksan demokraattinen tasavalta) on saksalainen pikaluistelija ja kolminkertainen olympiavoittaja, joka edusti Saksan demokraattista tasavaltaa.

Enke oli talviolympiahistorian ensimmäinen nainen, joka voitti kahdeksan henkilökohtaista mitalia – sittemmin hänen saavutustaan on naispikaluistelijoista sivunnut Gunda Niemann-Stirnemann ja sen ovat ylittäneet Claudia Pechstein ja Ireen Wüst. Parhaimman mitalisaaliinsa Enke sai vuoden 1984 kisoista Sarajevosta, kun hän voitti kultaa 1&nbsp;000 ja 1&nbsp;500 metrillä sekä hopeaa 500 ja 3&nbsp;000 metrillä.

Enke hallitsi aikanaan pikaluistelukenttää. Pahimmat kilpakumppanit keskittyivät lähinnä joko lyhyille tai pitkille matkoille. Yleisluistelijana Enke oli aikansa parhaimpia. Yleisluistelun MM-kultaa hän voitti viidesti ja sprinttiluistelun MM-kultaa kuudesti. Maailmanennätystä hän paransi kaikilla matkoilla 500 metristä 5&nbsp;000 metriin ja myös niin sprintterien kuin yleisluistelijoidenkin yhteispisteitä.

## Henkilökohtaiset ennätykset

* 500 metriä 39,24 (Calgary 13.2.1988)
* 1&nbsp;000 metriä 1.17,70 (Calgary 13.2.1988)
* 1&nbsp;500 metriä 1.59,30 (Alma Ata 21.3.1986)
* 3&nbsp;000 metriä 4.17,76 (Calgary 4.12.1987)
* 5&nbsp;000 metriä 7.39,82 (Alma Ata 21.3.1986)

## Lähteet
Chihuahuan aavikko

**Chihuahuan aavikko** () on aavikko Yhdysvaltojen ja Meksikon rajalla. Yhdysvalloissa tämä aavikko sijaitsee laaksoissa ja altaissa Pecos-joelta länteen ja Meksikossa Chihuahuasta suurimman osan ja Coahuilan pohjoisosan. Alueen vuoristoissa, esimerkiksi Sierra Madren vuoristossa, kasvaa havupuita, jopa metsiä ja ne ovat alueen "taivassaaria".

Chihuahuan aavikko on hieman korkeammalla kuin Sonoran aavikko, 600–1675 metrin korkeudella. Heinäkuussa lämpötila nousee usein  35–40 °C:seen. Talvella on leutoa tai melko kylmää korkeudesta riippuen. Chihuahuan aavikko on hieman kosteampi kuin Great Basinin eteläosa tai Sonoran ja Mojaven autiomaat. Alueella yleisiä kasveja ovat esimerkiksi jukat (*Yucca*), opuntiakaktukset (*Opuntia*), kreosoottipensas (*Larrea tridentata*) ja kaktuslajit *[[Ferocactus pringlei]]* ja *[[Echinocereus polyacanthus]]*. Chihuahuan aavikolle tyypillinen kasvi on *Lechuguilla*, joka on mätäsmäinen leveä heinämäinen kasvi.

## Lähteet

## Aiheesta muualla
Maria Puusaari

**Maria Puusaari** (s. 21. syyskuuta 1977 Oulu) on suomalainen viulisti. Puusaari on tullut tunnetuksi etenkin nykymusiikin esittäjänä. Hän toimii aktiivisesti Uusinta Ensemblessä sekä kamarimuusikkona. Puusaari on ollut Radion sinfoniaorkesterin jäsen vuodesta 2002. Maria Puusaari on kantaesittänyt ja levyttänyt lukuisien nuoren polven suomalaissäveltäjien musiikkia. Hänen puolisonsa on säveltäjä Osmo Tapio Räihälä.

Puusaari toimi Oulun Uuden musiikin lokakuu -nykymusiikkifestivaalin taiteellisena johtajana vv. 2019-2022.

## Lähteet

## Aiheesta muualla
* Kotisivu
Dc

**DC** tai **dc** voi tarkoittaa ainakin seuraavia:

* 
* Augustin Pyramus de Candolle (1778–1841), auktorilyhenne DC., ranskalainen kasvi- ja sienitieteilijä
* DaimlerChrysler, DC, autonvalmistaja
* dc, englanninkielisestä nimestä *desk calculator*, tietokoneohjelma
* DC Comics, sarjakuvayhtiö
* DC Shoes, yhdysvaltalainen vaatevalmistaja
* 
* Direct Connect, DC, tiedostojenjako-ohjelma
* Disney Channel, DC, televisiokanava
* District of Columbia (DC), piirikunta jossa Yhdysvaltain pääkaupunki Washington sijaitsee
* Douglas Aircraft Company, tyyppitunnus DC, lentokonevalmistaja
* 
* *Democrazia Cristiana* (DC) eli Italian kristillisdemokraattinen puolue, Italiassa 1943–1994 toiminut puolue
* Sega Dreamcast, DC, pelikonsoli
* tasavirta, DC, englannin sanoista *direct current*, suuntaansa muuttamaton sähkövirta.
* DC (dry cargo), rahtikirjoissa käytetty lyhenne merikontille.

## Katso myös
Aihepiiriin liittyvät myös seuraavat:

* Washington, DC, Yhdysvaltain pääkaupunki
* DC Talk, kristillinen yhtye.
Mauritanian lippu

**[[Mauritania]]n lippu** otettiin käyttöön 1. huhtikuuta 1959 ja sen nykyinen versio otettiin käyttöön 6. elokuuta 2017.

Lipussa on vihreällä pohjalla tähti, sirppikuu ja kaksi punaista raitaa lipun ylä- ja alareunassa. Lipun vihreä tausta, tähti ja sirppikuu ovat islamin, Mauritanian tärkeimmän uskonnon, tunnukset. Keltainen väri kuvioissa kuvaa Saharan hiekkaa ja punainen väri symboloi verta, jota on vuodatettu maan puolustamiseen.

## Historia

Elokuussa 2017 Mauritaniassa järjestettiin kansanäänestys lipun vaihtamiseksi. Ehdolla olivat vanha lippu ja uusi lippu, johon on lisätty kaksi punaista raitaa lipun ylä- ja alareunaan. Uusi lippu voitti yli 85 prosentilla.

## Lähteet
Frankies

__EISISLUETT__
**Frankies** oli suomalainen lokakuussa 1966 perustettu levylaulaja Johnny Liebkindin säestysyhtye. Yhtyeen kokoonpanossa tapahtui jatkuvasti muutoksia koko sen toiminnan ajan, mutta pysyvät jäsenet loppuun saakka olivat Jorma Kalenius ja Antero Päiväläinen. Helmikuussa 1968 Frankies teki ainoan singlensä "Päiväuneksija/Tuuleen kadonnut", jolla solistina oli Arto Lönnfors. Singlen A-puoli "Päiväuneksija" on käännös The Monkeesin kappaleesta "Daydream Believer". Kappaleen on suomentanut Arto Sotavalta. Singlen B-puoli "Tuuleen" on The Rascalsin kappale "Groovin'", jonka tekstin on kääntänyt suomeksi Pertti Reponen.

Johnny hajotti yhtyeen alkuvuonna 1969.

## Kokoonpanot

### Ensimmäinen kokoonpano

* Johnny Liebkind  – laulu
* Hasse Walli  – kitara
* Jorma Kalenius  – basso
* Timo Lindstrom  – urut
* Antero Päiväläinen  – rummut

### Kokoonpano helmikuussa 1968 (Single Päiväuneksija/Tuuleen kadonnut)

* Arto Lönnfors - kitara ja laulu
* Mårten Enqvist - kitara
* Jorma Kalenius - basso
* Esa Helasvuo - piano
* Antero Päiväläinen - rummut

### Kokoonpano kesällä 1968 (Suoraan sydämeen -show)

* Johnny Liebkind – laulu
* Arto Lönnfors – kitara ja laulu 
* Mats Huldén – kitara
* Jorma Kalenius – basso
* Esa Helasvuo – urut
* Erkki Lehtola – saksofoni ja huilu
* Ilpo Aaltio – saksofoni
* Antero Päiväläinen – rummut

### Viimeinen kokoonpano

* Johnny Liebkind – laulu
* Pepe Willberg – kitara ja laulu
* Jorma Kalenius – basso
* Erkki Lehtola – saksofoni ja huilu
* Antero Päiväläinen – rummut

## Diskografia

* "Päiväuneksija / Tuuleen kadonnut" (1968, KS 744)

## Aiheesta muualla

* Frankiesin tuotanto Suomen äänitearkistossa
Christa Luding-Rothenburger

**Christa Luding-Rothenburger** (o.s. **Rothenburger**, s. 4. marraskuuta 1959 Weißwasser, Saksan demokraattinen tasavalta) on saksalainen pikaluistelija ja kilpapyöräilijä ja kaksinkertainen olympiavoittaja. Hän on ainoa urheilija, joka on voittanut samana vuonna mitalin sekä kesä- että talviolympialaisissa.

Vuonna 1980 Rothenburger vakuutti valmentajansa Ernst Ludingin aloittamaan pyöräilyn kesäkaudella. Alkujaan hänet käskettiin pysymään luistelussa, mutta lopulta Itä-Saksan urheiluliitto antoi hänelle luvan osallistua myös kansainvälisiin pyöräilykilpailuihin. Sprinttiluistelun maailmanmestarina vuodelta 1985 Rothenburger valtasi myös ratapyöräilyssä maailmanmestaruuden naisten sprintissä.

Olympialaisista Rothenburger voitti kultaa ensimmäisen kerran vuonna 1984 Sarajevossa 500 metriltä. Neljä vuotta myöhemmin hän teki urheiluhistoriaa. Calgaryn talvikisoista Rothenburger sai kaksi mitalia: kultaa 1&nbsp;000 ja pronssia 500 metriltä. Seitsemän kuukautta myöhemmin hänestä tuli myös kesäkisojen mitalisti Soulista. Rothenburger sijoittui toiseksi ratapyöräilyn sprintissä. Hän jäänee ainoaksi urheilijaksi, joka voittaa sekä kesä- että talviolympialaisista mitalin samana vuonna, sillä kisoja ei järjestetä enää nykyään samana vuonna.

Sprinttiluistelun maailmanmestaruuskisoista Rothenburgerilla on tilillään kaksi mestaruutta, kaksi hopea- ja neljä pronssisijaa. Hän lopetti uransa vuoden 1992 sprinttiluistelun maailmanmestaruuskisoihin. Samana vuonna hän ehti voittaa Albertvillestä neljännen talviolympiamitalinsa (pronssi 500 metrillä) edustaen jo yhdistynyttä Saksaa.

## Lähteet

## Aiheesta muualla

* Christa Luding-Rothenburger  sports-reference.com
Juho Vehmanen

**Juho Vehmanen** (s. 31. maaliskuuta 1981 Helsinki) on suomalainen basisti ja elektronisen popmusiikin artisti taiteilijanimellä **Helsinski**. Hän on soittanut muun muassa PMMP, VV, Jenni Vartiainen, Vesala, My First Band ja Jere & The Universe -yhtyeissä. Hän on freelancemuusikko, joka on toiminut myös äänittäjänä sekä tuottajana Audioworks Finland -nimen alla. Hän on opiskellut Helsingin Pop & Jazz -konservatoriossa sekä Sibelius-Akatemiassa.  

## Diskografia
### Sooloalbumit (Helsinski)
* Glow Sticks (2019)
* *Arktipolis – A Soundtrack to an Imaginary Movie* (Helsinski & BDF, 2020)
* Waves of Pain (2021)

## Aiheesta muualla
* PMMP:n virallinen kotisivu
* My First Bandin virallinen kotisivu 
* Jere & The Universen virallinen kotisivu 
* 
*Helsinskin virallinen kotisivu
Parafiini

**Parafiini** on seos lineaarisia hiilivetyjä, jotka ovat vähintään 20-hiilisiä (C20H42). Se on vahamaista, väritöntä ja hajutonta läpikuultavaa ainetta. Parafiini erotetaan pohjista, jota maaöljyn tislauksessa jää. Termiä *parafiini* käytetään myös yleisesti teknisenä nimenä lineaarisille tyydyttyneille hiilivedyille, kun taas haaroittuneet hiilivedyt ovat *isoparafiineja* ja tyydyttymättömät olefiineja.

## Parafiinivahan ominaisuudet  ja käyttö

Parafiini on valkoista, haurasta vahaa, joka on hajutonta ja mautonta. Parafiinin sulamispiste on 40–70 celsiusasteen välillä. Parafiini ei liukene veteen, mutta liukenee eetteriin, bentseeniin ja joihinkin estereihin. Koska se on tyydyttynyttä hiilivetyä, se on reagoimatonta, mutta sitä voi polttaa. Se on erittäin hyvä sähköeriste.

Parafiinia käytetään etupäässä kynttilöissä steariinia halvempana vaihtoehtona, mutta myös kankaiden ja muiden huokoisten aineiden kyllästämiseen, sekä kiillotusvahojen ja voiteluaineiden valmistamiseen. Parafiinia käytetään myös fysikaalisissa hoidoissa ja naamioväreissä. Tietyntyyppisten suksien pohjaan laitetaan usein parafiinia luistavuuden lisäämiseksi.

Parafiinikynttilällä voi voidella esimerkiksi vetoketjun, polkupyörän ketjun, laatikon liukupinnat sekä avainketjun.

## Parafiiniöljyn ominaisuudet ja käyttö
Parafiini- eli mineraaliöljy ja petroli ovat raskaista, mutta parafiinivahaa kevyemmistä hiilivedyistä koostuvia nesteitä, esimerkiksi lampukoissa käytettyä parafiiniöljyä. Parafiiniöljyä käytetään muun muassa lääkkeenä ihmisten ja eläinten ummetuksen hoitoon,‎ ja myös puun öljyämiseen, esimerkiksi leikkuulaudoissa ja saunan lauteissa. Lauteita öljytessä levittäminen tapahtuu huokoisella sienellä ja ylimääräinen öljy pyyhitään pois. Öljy tukkii puun huokoset ja estää hien ja lian pesiytymisen niihin. 

Parafiiniöljyä myydään marketeissa, maatalous-, rauta- ja maalikaupoissa sekä apteekeissa.

## Lähteet
Tanystropheus

**Tanystropheus** oli triaskauden keskivaiheilla elänyt matelija. Fossiileja on löydetty Euroopasta ja Lähi-idästä.

Tanystropheuksen pituus oli 6 metriä. Eläimellä oli erityisen pitkä kaula, joka käsitti noin puolet pituudesta eli yhtä paljon kuin muu keho ja häntä yhteensä. Kaulassa oli kuitenkin vain kymmenen nikamaa. Pitkän ja jäykän kaulan vuoksi Tanystropheuksen on ajateltu eläneen vedessä tai puoliksi vedessä lähellä rantaa, missä se olisi käyttänyt ravintonaan kaloja ja äyriäisiä. Sopeutumisesta vesielämään ei ole kuitenkaan selviä merkkejä.
Auktoriteettiin vetoaminen

**Argumentum ad auctoritatem** eli **auktoriteettiin vetoaminen** on argumentti (mahdollisesti argumentaatiovirhe), jossa oma argumentti perustetaan jonkin auktoriteetin sanaan tai arvovaltaan.

Auktoriteettiin vetoaminen on  argumentaatiovirhe, kun jotain näkemystä vastaan esitetty vasta-argumentti katsotaan kumotuksi vain siksi, että jokin auktoriteetti on asiasta eri mieltä ja ohitetaan vasta-argumentin sisältö. 

Asiantuntijan auktoriteettiin vetoamista on täysin normaalia ja välttämätöntä esimerkiksi koulutuksessa, uutisoinnissa ja kansanomaisessa keskustelussa, eikä sitä tule pitää tällaisissa tilanteissa argumentaatiovirheenä kun auktoriteettia ei esitetä ehdottomana todisteena sanotun totuudesta tai epätotuudesta. Auktoriteettiin joudutaan vedoamaan tyypillisesti, kun vetoajalla ei ole asiantuntemusta aiheesta. Esim.: "En katso perustelluksi epäillä holokaustin historiallisuutta, koska valtava enemmistö tutkijoista hyväksyy sen.”

Asiatonta auktoriteetteihin vetoamista on (a) kun jätetään huomiotta omaan näkökantaan sopimattomat auktoriteetit, (b) vastustetaan jotakin asiaa yhdistämällä se epämiellyttävänä pidettyyn henkilöön, (c) nimettömiin auktoriteetteihin vetoaminen, kuten “viime vuosina tuhannet biologit ovat hylänneet kehitysopin sen puutteiden takia” ja (d) vetoaminen yleiseen mielipiteeseen tai näkemyksen suuriin kannattajamääriin. 

Auktoriteettiin vetoamista on siis myös käänteinen tapaus, kun yritetään *kompromentoida* vastustaja eli rinnastetaan tämän argumentaatio jonkun vastenmielisenä pidettyyn ihmisen sanomisiin tai persoonaan. 

Argumentum ad auctoritatemista on olemassa esimerkiksi seuraavat neljä versiota: 

* Argumentum ad verecundiamissa vedotaan jonkin tunnetun instanssin arvovaltaan. Tyyppiesimerkkejä ovat tunnettu tiedemies, arvovaltainen teos tai laki.
* Ipse dixit (lat.) on tarkasti suomennettuna ’hän sanoi [niin]’. Ipse dixit -argumentissa vedotaan ensisijaisesti henkilöön ja hänen sanoihinsa.
* Argumentum ad populum viittaa väitteen kannatukseen tai suosioon ja perustelee väitteen totuusarvoa sillä, kuinka monta kannattajaa väitteellä on. Lähtökohtana on olettamus *vox populi, vox Dei* eli kansan ääni on Jumalan ääni.
* Argumentum ad hitlerum tarkoittaa Hitleriin (tai johonkin muuhun pahana tai epämiellyttävänä koettuun instanssiin) vetoamista tarkoituksena kompromettoida (vetää huonoon valoon) vastustajan argumentaatio. Tämä on melkein sama asia kuin natsikortti (ks. Godwinin laki). Argumentum ad hitlerum tunnetaan myös nimellä *jukstapositio* eli rinnastus – rinnastetaan asia A ja instanssi B, jonka attribuutti A on, samoiksi, ja argumentoidaan näin kestämättömältä pohjalta.

## Suutari pysyköön lestissään (esoteerinen omahyväisyys)
”Suutari pysyköön lestissään” tarkoittaa omahyväisyyttä, eli oletetaan että vain tunnustetut auktoriteetit, lisensoidut toimijat jne kykenevät ymmärtämään asioista jotain (esoteria) ja muille asiat ovat liian vaikeita tai monimutkaisia ymmärtää tai se ei ole heidän ydinosaamisaluettaan. Äärimmilleen vietynä tämä virhe on lähes sama kuin argumentum ad hominem abusivis.

## Lähteet
Yksikään todellinen skotti

**Yksikään todellinen skotti** on argumentaatiovirhe, joka on sukua käänteiselle kehäpäätelmälle sekä virheelliselle premissille. Tässä argumentaatiossa käsitteen alaan kuuluvaa joukkoa rajataan mielivaltaisesti *todellinen*-määritteellä (tms.). Toisin sanoen luodaan ad hoc ”todellisen X:n” normi. Nykyisessä muodossaan sen kehitti englantilainen filosofi Antony Flew. Esimerkki:

– Yksikään skotti ei laita sokeria aamupuuroonsa.
– Ai ei vai? Minun edinburghilainen enoni Angus laittaa.
– Sinun Angus-enosi ei sitten ole *todellinen* skotti.

Tätä muotoa oleva argumentaatio ei kuitenkaan ole välttämättä virheellistä. Esimerkiksi:

– Yksikään pasifisti ei puukota ihmisiä.
– Minä tunnen yhden, joka puukotti pari tyyppiä hengiltä.
– Ystäväsi ei ollutkaan todellinen pasifisti.

Tällaisessa tapauksessa *No True Scotsmanin* analogia ei ole ehyt. Pasifismin määritelmään sisältyy väkivallan vastustaminen ja sen käytöstä pidättäytyminen. Ihmisten puukottaminen ja pasifismi ovat keskenään loogisesti ristiriidassa. Looginen johtopäätös siis on, ettei puukottaja todellisuudessa ollut pasifisti (vaikka saattoi väittää olevansa).
Kirgisian lippu

**Kirgisian lippu** on Kirgisian tunnus vaakunan ja kansallislaulun ohella. Se otettiin virallisesti käyttöön 3. maaliskuuta 1992, jolloin se korvasi Kirgiisien sosialistisen neuvostotasavallan lipun. Lipun mittasuhteet ovat 3:5. Kirgisian lipussa on punaisella pohjalla keltainen aurinko, joka on valon ja puhtauden symboli. Sen neljäkymmentä sädettä kuvaavat neljääkymmentä eri kirgiisiheimoa. Kaksi auringon halki kulkevaa nauhaa symboloivat jurtan huippua. Jurtta on kirgiisien paimentolaisteltta.

Hallitus otti 26. joulukuuta 2023 käyttöön nykyisen version, jossa auringon sakarat on okaistu. Muutoksen syy on edellisen lipun samannäköisyys auringonkukan kanssa, joka kirgisialaisessa kulttuurissa merkitsee epävakautta. Lisäksi auringonkukan katsotaan olevan riippuvaisuuden vertauskuva.

## Lähteet
Kirgiisit

**Kirgiisit** (kirgiisiksi: Кыргыздар; ; ) ovat pääasiassa Kirgisiassa asuva etninen ryhmä. Kirgiisejä on arvioitu olevan noin 3,5–5 miljoonaa. Useimmat kirgiisit ovat sunnimuslimeja ja puhuvat äidinkielenään turkkilaisiin kieliin kuuluvaa kirgiisin kieltä. 

## Asuinalue
Suurin osa kirgiiseistä asuu Kirgisiassa, missä he muodostavat noin 70 prosenttia väestöstä (3 576 000). Lisäksi merkittäviä kirgiisivähemmistöjä on esimerkiksi Uzbekistanissa (225 000), Kiinassa (144 000), Tadžikistanissa (81 000), Venäjällä (32 000), Kazakstanissa (11 000) ja Ukrainassa (3 000).

## Lähteet

## Aiheesta muualla
Joensuun ortodoksinen seurakunta

**Joensuun ortodoksinen seurakunta** on Suomen ortodoksisen kirkon toiseksi suurin seurakunta, ja sen jäsenmäärä oli vuoden 2022 lopussa 6&nbsp;455 henkilöä. Seurakunta on perustettu 1893, ja sen pääkirkko on Joensuussa sijaitseva Pyhän Nikolaoksen kirkko. Joensuun ortodoksinen seurakunta kuuluu Kuopion ja Karjalan hiippakuntaan ja seurakunnan toiminta-alueena on Joensuun, Kontiolahden, Lieksan, Tohmajärven, Rääkkylän ja Kiteen kunnat sekä Ilomantsin kunta, joka muodostaa oman kappeliseurakuntansa. Seurakunnan kirkkoherrana on toiminut vuodesta 2023 Alexander Roszczenko.

## Pyhäköt
Joensuun ortodoksisella seurakunnalla on 7 kirkkoa ja 14 tsasounaa eli rukoushuonetta eri puolilla Pohjois-Karjalaa, joiden lisäksi seurakunnan alueella on joitakin yksityisessä omistuksessa olevaa pyhäkköä sekä Ortodoksisen seminaarin pyhän apostoli ja evankelista Johannes Teologin kirkko.

#### Kirkot
* Pyhän Nikolaoksen kirkko, Joensuu
* Profeetta Hannan kirkko, Sonkajanranta
* Kristuksen taivaaseenastumisen kirkko, Kontiolahti
* Pyhän Nikolaoksen kirkko, Hoilola
* Pyhän Kolminaisuuden kirkko, Kitee
* Profeetta Elian kirkko, Lieksa
* Profeetta Elian kirkko, Ilomantsi

#### Tsasounat eli rukoushuoneet
* Pyhän Ristin tsasouna, Joensuun ortodoksinen hautausmaa
* Kristuksen kirkastumisen tsasouna, Eno
* Pyhän Johannes Kastajan tsasouna, Honkavaara
* Kristuksen käsittätehdyn ikonin tsasouna, Heinävaara
* Pyhän Herman Alaskalaisen tsasouna, Kovero
* Kristuksen kirkastumisen tsasouna, Saarivaara
* Kristuksen käsittätehdyn ikonin kappeli, Tuupovaara
* Pyhien Karjalan valistajien kappeli, Sikrenvaaran leirikeskus
* Jumalansynnyttäjän kuolonuneen nukkumisen tsasouna, Vuonisjärvi
* Pyhän Nikolaoksen tsasouna, Viekijärvi
* Kristuksen kirkastumisen tsasouna, Lieksan kirkkopuisto
* Neitsyt Marian syntymän tsasouna, Mutalahti
* Pyhien Pietarin ja Paavalin tsasouna, Hattuvaara
* Pyhän Ristin tsasouna, Sonkaja

#### Joensuun ortodoksisen seurakunnan alueella yksityisessä omistuksessa olevat pyhäköt
* Konevitsan Jumalanäidin ikonin tsasouna
* Pyhän apostoli Andreaksen tsasouna 
* Pyhän Georgios Voittajan tsasouna 
* Kristuksen taivaaseenastumisen kirkko 
* Kaikkien pyhien tsasouna

## Lähteet

## Aiheesta muualla
*Joensuun ortodoksinen seurakunta
Lieksan ortodoksinen seurakunta

**Lieksan ortodoksinen seurakunta** oli Pielisjärven ympäristössä toimiva ortodoksinen seurakunta, jossa oli jäseniä vajaa 700. Seurakunnan pääkirkko oli profeetta Elian kirkko Lieksassa, ja seurakunnalla oli tšasounat Vuonisjärvellä (Vuonisjärven tsasouna eli Jumalansynnyttäjän kuolonuneen nukkumisen tsasouna), Lieksan kirkkopuistossa (Kristuksen kirkastumisen tsasouna) ja Viekissä (Viekin tsasouna eli Pyhän Nikolaoksen tsasouna). 

Profeetta Elian kirkko valmistui vuonna 1960, ja sen ovat suunnitelleet arkkitehti Selim Savonius ja ylidiakoni Leo Kasanko.

Lieksan ortodoksinen seurakunta yhdistyi Joensuun ortodoksiseen seurakuntaan vuoden 2015 alusta ja lakkasi olemasta itsenäisenä seurakuntana.

## Lähteet
Nurmeksen ortodoksinen seurakunta

**Nurmeksen ortodoksinen seurakunta** oli vuonna 1950 perustettu ortodoksinen seurakunta, jonka alue kattoi Nurmeksen kaupungin sekä Juuan ja Rautavaaran kunnat. Seurakunnalla oli kirkot Nurmeksessa ja Valtimolla sekä tšasouna Juuan Vuokossa. Seurakunta liitettiin vuoden 2021 alusta Taipaleen ortodoksiseen seurakuntaan.

Pyhäkköjä:
* Nurmeksen apostolien Pietarin ja Paavalin kirkko, Nurmes
* Herran äidinäidin Annan tsasouna, Nurmes
* Valtimon Pyhän Kolminaisuuden kirkko
* Rasimäen tsasouna (Elomäen pyhän Johannes Kastajan tsasouna), Valtimo
* Juuan profeetta Elian tsasouna, Juuka
* Pyötikön tsasouna (Ristin ylentämisen tsasouna), Juuka
* Keski-Vuokon kalastajatsasouna (Kristuksen kirkastumisen tsasouna), Juuka
* Paalasmaan tsasouna (Pyhän Herman Alaskalaisen tsasouna), Juuka


Nurmeksen ortodoksinen kirkko.jpg|Nurmeksen ortodoksinen kirkko.
Valtimo Orthodox church.jpg|Valtimon ortodoksinen kirkko.


## Lähteet

## Aiheesta muualla
* Seurakunnan kotisivut
Argumentum ad baculum

**Argumentointi väkivallalla** (,  ”argumentti kepillä”) on argumentaatiovirhe, jossa argumentointi perustuu tunteisiin, tässä tapauksessa pelkoon, ja argumenttina käytetään väkivaltaa tai sen uhkaa. Tämän argumentin yleinen kaava on seuraava:

#Esitetään A
#A:lla on takanaan suurempi väkivaltapotentiaali kuin vastaväite B:llä
#Väite A on siksi tosi ja väite B epätosi

:*Minä olen oikeassa. Jos et usko, vedän sinua turpaan.*

Argumentum ad baculum voi esiintyä myös eettisessä argumentoinnissa muodossa

#Jos henkilö X ei hyväksy väitettä A, niin B
#B on uhka henkilölle X
#X:n tulisi hyväksyä A välttyäkseen B:ltä

## Lähteet

* 
* Appeal to Force 

### Viitteet
Lapin ortodoksinen seurakunta

**Lapin ortodoksinen seurakunta** () on entinen ortodoksinen seurakunta, joka yhdistyi 1.1.2022 perustettuun Pohjois-Suomen ortodoksiseen seurakuntaan Lapin ortodoksisena kappeliseurakuntana (). Se kattaa lähes koko Lapin maakunnan alueen Kemi-Tornion seutukuntaa lukuun ottamatta. Siinä oli vuoden 2019 lopussa 1&nbsp;050 jäsentä. Pappina toimii pastori Jaakko Vainio.

Seurakunnan pääkirkko on Rovaniemellä sijaitseva pyhän apostoli Andreaksen kirkko, joka valmistui vuonna 1957 ja jonka on suunnitellut Toivo Paatela. Inarin kunnan alueella on myös kirkot Ivalossa, Nellimissä ja Sevettijärvellä. Keväjärvellä on tsasouna. Inarin ortodokseista suurin osa on kolttasaamelaisia.

## Lähteet

## Aiheesta muualla
* Seurakunnan kotisivut ,
Shizuka Arakawa

**Shizuka Arakawa** (荒川 静香, *Arakawa Shizuka*, s. 29. joulukuuta 1981 Sendai) on japanilainen taitoluistelija. 

Vuonna 2004 Arakawa voitti naisten taitoluistelun maailmanmestaruuden ja vuonna 2006 naisten taitoluistelun olympiakultaa Torinon talviolympialaisissa. Hän oli Torinon kisojen ainoa japanilainen mitalisti, ensimmäinen japanilainen taitoluistelumitalisti sitten Midori Iton hopean Albertvillessä 1992 ja kautta aikojen ensimmäinen japanilainen taitoluistelun olympiavoittaja. Arakawa on myös kaksinkertainen Japanin mestari taitoluistelussa (1998 ja 1999).

Kauden 2005−2006 jälkeen Arakawa siirtyi ammattilaiseksi ja on toiminut usein Japanin television taitoluistelukommentaattorina.

## Lähteet

## Aiheesta muualla
* Viralliset kotisivut
Oulun ortodoksinen seurakunta

**Oulun ortodoksinen seurakunta** on entinen ortodoksinen seurakunta, joka toimi Pohjois-Pohjanmaalla, Meri-Lapissa ja Koillismaalla. Sen jäsenmäärä oli noin 2&nbsp;000. Seurakunta oli Pohjois-Suomen suurin. Seurakunta perustettiin tasavallan presidentin antamalla asetuksella joulukuussa 1949. Oulun seurakunta oli osa Helsingin ortodoksista hiippakuntaa vuoteen 1980, jolloin perustettiin  Oulun ortodoksinen hiippakunta. Seurakunta yhdistyi Lapin ja Kajaanin seurakuntien kanssa Pohjois-Suomen ortodoksista seurakunnaksi 1.1.2022.

Seurakunnalla oli kirkot Oulussa, Torniossa ja Kemissä sekä tšasounat Raahessa, Tervolan Varejoella ja Raahen Vihannissa.

## Lähteet
Marshallinsaarten lippu

**[[Marshallinsaaret|Marshallinsaarten]] lippu** otettiin virallisesti käyttöön 1. toukokuuta 1979. Lippua säätelee vuonna 1979 maan parlamentin säätämä laki. Lipun suunnitteli esimmäisen presidentti Amata Kabuan vaimo Emlain Kabua.

Raidat keskellä lippua kuvaavat päiväntasaajaa sekä valtion kahta saariketjua (Ralik ja Ratak). Tähti niiden yläpuolella Marshallinsaarten 24 kuntaa. Tähden neljän pisimmän säteen on myös arveltu muodostavan ristin, joka puolestaan viittaa kristinuskoon. Toisen tulkinnan mukaan neljä pisintä sädettä kuvaavat Majuron, Ebeyen, Jaluitin ja Wotjen atolleita. Lipun taustan sininen väri kuvaa ympäröivää Tyyntämerta, valkoinen valoa ja oranssi rohkeutta sekä rikkautta.

Lippulaki säätelee myös lipun käyttöä mm. kieltäen lipun pitämisen salossa auringonlaskun ja auringonnousun välillä paitsi, jos lippusalko on yli 25 jalkaa korkea, valaistu eikä mahdollista lipun laskua. Lisäksi Marshallinsaarten kansalaisten tulisi tervehtiä lippua joko sotilastervehdyksellä tai asettamalla käsi sydämelle asennossa seisten. Ulkomaalaisten odotetaan vain seisovan asennossa.

## Lähteet
Kainuun ortodoksinen kappeliseurakunta

**Kainuun ortodoksinen kappeliseurakunta** on Pohjois-Suomen ortodoksisen seurakunnan alainen kappeliseurakunta, joka kattaa Kainuun maakunnan ja Vaalan kunnan alueet. Kappeliseurakunta toimi itsenäisenä Kajaanin ortodoksisena seurakuntana vuodesta 1950 vuoden 2021 loppuun, jolloin se yhdistyi Lapin ortodoksisen seurakunnan ja Oulun ortodoksisen seurakunnan kanssa Pohjois-Suomen ortodoksiseksi seurakunnaksi.

Kappeliseurakuntaan kuuluu noin 1&nbsp;500 jäsentä. Kappeliseurakunnan pääkirkko on Kajaanissa sijaitseva Kristuksen kirkastumisen kirkko, joka valmistui vuonna 1959 ja jonka on suunnitellut Ilmari Ahonen. Kirkon seinämaalaukset, jotka on maalannut Petros Sasaki ja Alkiviadis Kepolas ovat valmistuneet 2005. Kajaanin Kristuksen kirkastumisen kirkko edustaa sisätiloiltaan bysanttilaista noin 500-luvulle ajoittuvaa tyyliä.

Kappeliseurakaunnalla on Kajaanin pohjoisosassa Kirkkoahontien kupeessa hautausmaa, jonka yhteydessä on Pyhitetyn Lasari Muromalaisen tsasouna.  

## Lähteet

## Aiheesta muualla
*Seurakunnan kotisivut.
Kiuruveden ortodoksinen seurakunta

**Kiuruveden ortodoksinen seurakunta** oli Pohjois-Savossa ja Pohjois-Pohjanmaalla 13 kaupungin ja kunnan alueella toiminut ortodoksinen seurakunta, jossa oli jäseniä noin 450 vuoden 2015 lopussa. Seurakunnan pääkirkko oli Kiuruvedellä sijaitseva Pyhän Nikolaoksen kirkko ja sillä oli kirkko Karvoskylällä sekä tšasounat Pyhäsalmella ja Kytökylällä. Seurakunnan viimeisenä kirkkoherrana toimi Antero Petsalo. Seurakunta yhdistyi Iisalmen ortodoksiseen seurakuntaan 1. tammikuuta 2016.

## Kirjallisuutta
*

## Lähteet
Kala (täsmennyssivu)

**Kala** voi tarkoittaa seuraavia:

* kala, vedessä elävä selkärankainen eläin
* kala, iktys, kristinuskoon liittyvä symboli
* *[[Kala (albumi)|Kala]]*, M.I.A:n toinen studioalbumi 
* Kala-luokan kalustolautta, Suomen merivoimien alusluokka
*Kala, suomalaisena sukunimenä:
** Axel Kala, oik. *Axel Turunen*, rap-artisti ja musiikkituottaja
** Juhani Kala (1934–2014), koripalloilija
** Juho Heikki Kala (1864–1929), päätoimittaja ja tilastokonttorin johtaja
** Risto Kala (1941–2021), lääkäri ja koripalloilija, Juhani Kalan veli
** Toivo Ilmari Kala (1909–1999), diplomaatti, Juho Heikki Kalan poika.

## Katso myös
* Kalat (täsmennyssivu)
Cum hoc ergo propter hoc

**Cum hoc ergo propter hoc** () on keskustelussa esitetty argumentaatiovirhe, jossa oletetaan kahden asian yhdessä esiintymisen merkitsevän kausaliteettia niiden välillä. 

Tämän argumentointivirheen yleinen kaava on:
# A ja B esiintyvät yhdessä
# siispä A aiheuttaa B:n.

Esimerkki virheestä on vaikkapa seuraava:
:*Teinitytöt käyttävät paljastavia vaatteita. Teinitytöillä on usein akne. Siispä paljastavat vaatteet aiheuttavat aknea.*

Yksi muoto tästä argumentaatiovirheestä on korrelaation olettaminen yhdensuuntaiseksi kausaliteetiksi. Korrelaatio voi kuitenkin olla myös yhteensattuma, kausaalisuhde voi toimia toiseen suuntaan kuin virheellisesti päätellään tai kaksi asiaa voivat olla seurausta jostain kolmannesta asiasta.

Ilmiö tiivistetään usein sanomalla "**korrelaatio ei implikoi kausaliteettia**". Tästä käytetään myös termiä "**jäätelökorrelaatio**",  joka viittaa klassiseen esimerkkiin: helle lisää jäätelönsyöntiä ja hukkumisia, mutta tämä ei tarkoita, että jäätelönsyönti lisäisi hukkumisia.

## Cum hoc ergo propter hoc tieteessä

Esimerkki tulkintavirheestä *Cum hoc ergo propter hoc*:

Pennsylvanian yliopiston lääketieteen laitoksen Nature-lehdessä 1999 julkaiseman tutkimustuloksen mukaan "pienille lapsille, jotka nukkuvat valot päällä, kehittyy myöhemmällä iällä likinäköisyyttä." Tutkimustulos sai laajaa julkisuutta.

Myöhempi Ohion valtionyliopiston tutkimus ei kuitenkaan löytänyt mitään yhteyttä lasten valoisassa nukkumisella ja likinäköisyyden kehittymisellä, vaan löysi vahvan yhteyden likinäköisten vanhempien ja heidän lastensa myöhemmän kaukonäön heikkenemisen välillä, mikä viittaisi paremminkin periytyvyyteen. Likinäköiset vanhemmat jättivät todennäköisemmin lastensa huoneisiin valot kuin vanhemmat, joilla oli hyvä näkö.

## Lähteet

## Aiheesta muualla
* Spurious Correlations -sivusto esittelee korreloivia asioita, joiden välillä ei kuitenkaan voi olettaa olevan kausaliteettia.
Post hoc ergo propter hoc

**Post hoc ergo propter hoc** () on argumentaatiovirhe, jossa tapahtumajärjestyksen oletetaan vastaavan syy-seurausketjua eli kausaliteettia. Post hoc ergo propter hoc noudattaa kaavaa:

#A edeltää B:tä
#Siispä A aiheutti B:n

Esimerkkinä tästä virhepäätelmästä ovat vaikkapa:

:*Kukko kiekuu ennen auringonnousua. Siispä kukon kiekuminen saa auringon nousemaan*.
:*Jäätelönmyynti kasvaa toukokuussa. Hukkumiskuolemat yleistyvät kesäkuussa. Siispä jäätelönsyönti aiheuttaa hukkumisia.*
Rapu (täsmennyssivu)

**Ravulla** voidaan tarkoittaa:

* ravut (Astacoidea), kymmenjalkaisten äyriäisten yläheimo
** jokirapu, joskus myös pelkkä rapu (*Astacus astacus*), rapujen yläheimoon kuuluva laji
* tähdistöä, katso krapu
* horoskooppimerkkiä, katso rapu
* Radio Rapu, helsinkiläinen paikallisradio
* Rapu, makeinen Fazerin Parhain makeissekoituksessa.
Neitsyt (täsmennyssivu)

**Neitsyt** voi tarkoittaa esimerkiksi:

* neitsyt, ihminen, jolla on neitsyys tallella
* Neitsyt, tähdistö
* Neitsyen galaksijoukko, galaksijoukko
* Neitsyt, Eläinradan merkki ja horoskooppimerkki
Iisalmen ortodoksinen seurakunta

**Iisalmen ortodoksinen seurakunta** on entinen Pohjois-Savossa ja Pohjois-Pohjanmaalla toiminut ortodoksinen seurakunta. Seurakunnan pääkirkko oli profeetta Elian kirkko Iisalmessa ja seurakunnalla oli myös kirkot Kiuruvedellä, Lapinlahdella ja Nivalan Karvoskylässä sekä tšasounat Sonkajärvellä, Sukevalla, Salahmilla, Alapitkällä, Haapaveden Kytökylässä ja Pyhäsalmella. Kiuruveden ortodoksinen seurakunta liittyi Iisalmen ortodoksiseen seurakuntaan 1.1.2016. Iisalmen ortodoksinen seurakunta liitettiin 2021 osaksi Kuopion ortodoksista seurakuntaa.

Iisalmi kuului yhtenä ns. Kuutosiin eli kuuden yhteistyöseurakunnan muodostamaan yhteistyöryhmään. Iisalmen ortodoksinen seurakunta julkaisi yhdessä näiden kuuden muun yhteistyöseurakunnan kanssa omaa tiedotuslehteä nimeltään Solea. Lehden voi nykyisin lukea myös Internetistä. Myöhemmin Iisalmen ortodoksinen seurakunta tiedotti Aamun Koiton läntisten seurakuntien seurakuntaliitteessä.

## Kuvia

Kuva:Iisalmen ortodoksinen kirkko sisäkuva.jpg|Sisänäkymä Iisalmen profeetta Elian kirkosta.
Kuva:Ilmari Ahonen - Lapinlahden Kaikkien pyhien kirkko - rukoushuone 1959, kirkko 1987, liekkikupoli 2009 - Pekka Halosentie 18 - Lapinlahden kk - Lapinlahti.jpg|Lapinlahden Kaikkien pyhien kirkko on ortodoksinen kirkko Lapinlahden kirkonkylässä.
Kuva:Karvoskylan_kirkko.jpg| Nivalan Karvoskylän Kristuksen kirkastumisen kirkko.
Kuva:Kai Eklund - Alapitkän tsasouna - Pyhän Kolminaisuuden rukoushuone - Alapitkäntie 14, Alapitkä - Lapinlahti.jpg|Alapitkän Pyhän Kolminaisuuden rukoushuone on ortodoksinen tsasouna Lapinlahden Alapitkän kylässä.


## Lähteet

## Kirjallisuutta
* 
* 

## Aiheesta muualla
* Iisalmen ortodoksinen seurakunta
Vaasan ortodoksinen seurakunta

**Vaasan ortodoksinen kappeliseurakunta** on entisen Vaasan läänin alueen kattava ortodoksinen seurakunta, jonka jäsenmäärä on noin 1&nbsp;000. Seurakunnan pääkirkko on Vaasassa sijaitseva Pyhän Nikolaoksen kirkko, joka valmistui vuonna 1862 ja on vihitty käyttöön vuonna 1866. Kirkko on ruotsalaisen arkkitehdin Carl Axel Setterbergin suunnittelema ja se rakennettiin Kasarmintorille kaupungin venäläistä väestöä varten. Kirkon valmistumisvuonna 1862 seurakuntaan nimitettiin ensimmäiseksi kirkkoherraksi Ioann Tihomirov ja tätä vuotta voitaneenkin pitää myös seurakunnan perustamisvuonna. Vaasan ortodoksinen seurakunta liittyi osaksi Tampereen ortodoksista seurakuntaa vuonna 2021 osana Suomen ortodoksisen kirkon hallinnonuudistusta.

## Pyhäköt
Vaasan ortodoksisella kappeliseurakunnalla on Pyhän Nikolaoksen kirkon lisäksi neljä tšasounaa, eli rukoushuonetta. Seurakunnan alueella on lisäksi myös yksityisiä rukoushuoneita Korsnäsissä, Lapväärtissä ja Alavudella.

* Pyhän Nikolaoksen kirkko, Vaasa
* Pyhittäjä Serafim Sarovilaisen rukoushuone, Lapua
* Pyhien vanhurskaiden Simeonin ja Hannan rukoushuone, Kokkola
* Pyhän profeetta Elian ja Pyhän Annan rukoushuone, Pietarsaari
* Jumalanäidin suojeluksen rukoushuone, Seinäjoki

## Kirkkoherrat
Vaasan ortodoksisen seurakunnan kirkkoherroina ovat toimineet vuodesta 2006 lähtien

Vuodesta 2021 Vaasan ortodoksisen seurakunnan liityttyä osaksi Tampereen ortodoksista seurakuntaa, kirkkoherroina ovat toimineet

## Lähteet

## Aiheesta muualla
*Vaasan ortodoksisen seurakunnan kotisivu
*Ortodoksinet https://www.ortodoksi.net/index.php/Vaasan_ortodoksinen_seurakunta